
PROOEMIUM. 

• 

Ab  antiquissimis  temporibus  ad  hodierna 
usque,  variae  historiae  morborum  jecinoris  a 
medicis  memorantur.  Morbi  quidem  nullius 
visceris,  attentionem  veterum  magis  sibi  ad- 
scivisse  videntur.  Hae  vero  historiae  imper¬ 
fectae,  et  absurdae  rationes  medendi,  solum 
demonstrant  quantulum  de  suis  infirmitatibus 
medici  vetustiores  didicissent.  Maxima  fre¬ 
quentia  tamen  horum  morborum,  et  eventus 

plerumque  lethalis  eorum,  signa  studio  acer¬ 
rimo  perscrutanda  esse  indicant;  et  summa 
ope  nitendum  esse,  ut  urgentes  radicitus  tol¬ 
lantur,  nec  sublati  recidant. 

Affectiones  jecoris  in  illis  regionibus  natu¬ 
ra  calidis  frequentius  grassantur ;  sed  e  pluri¬ 
bus  causis  concurrentibus,  in  temperatis,  et 
etiam  in  frigidis  regionibus  minime  sunt  in¬ 
frequentes.  Nulla  regio  inflammationi  jeci- 
noris,  quam  India  Orientalis,  magis  patet ;  et 
illi  qui  illuc  migraverint,  vel  sero  provenerint 
ex  hac  vel  aliis  regionibus  temperatis,  ad  eam 
subeundam,  quam  incolae  ipsi,  magis  proclivio¬ 
res  sunt :  et  quamvis  ibi  remissior  fiat,  tamen 
ex  causis  levissimis  admotis  facile  renovatur, 

quum  ad  solum  natale  redeunt. 

# 

Quamvis  hic  morbus  utrumque  sexum  in¬ 
vadit,  tamen  mares  e  vivendi  ratione,  horum- 
que  robustissimi,  quam  mulieres,  ei  sunt  o- 
portuniores.  Omnes  aetates  aggredi  potest ; 

sed  tempore  aestivo  et  media  vel  senili  aetate 
impetus  ejus  maxime  est  observandus. 

Cullenus,  oratione  concinna  et  lucida,  ita 
morbum  propositum  definivit  : 

“  Pyrexia  ;  hypochondrii  dextri  tensio  et 
“  dolor,  saepe  pungens,  pleuritici  instar,  sae- 
“  pius  obtusus  ;  dolor  ad  claviculam  et  sum- 
“  mum  humeri  dextri;  decubitus  in  sinistrum 
“  latus  difficilis  ;  dyspnoea  ;  tussis  sicca  ;  vo- 
“  mitus  ;  singultus.” 

Inflammatio  jecoris  in  duas  species,  Acutam 
et  Longam  dividi  solet.  Illa  ardentior  et  inci¬ 
tatior,  signa  clariora  et  saturiora  exhibet : 
haec  lentior  est,  diutius  perstat,  et  multo  sae¬ 
pius  longos  impetus  febrium  intermittentium 
et  remittentium  sequitur.  Cullenus  docet 
acutam  membranas,  longam,  substantiam  je¬ 
coris  propriam  afficere. 

HISTORIA. 


Species  acuta,  illis  indiciis  quae  febrem  an¬ 
tecedunt,  languore,  lassitudine,  anxietate  et 
horroribus  cum  ruboribus  alternantibus,  in¬ 
cipit.  Dolor  magis  minusve  gravis  dextri  hy¬ 
pochondrii  urget ;  paulatim  ingravescit,  et 
manu  premente,  tussi  aut  inspiratione  acui¬ 
tur  :  hic  in  plerisque  casibus  ad  summum  hu¬ 
meri  tendere  observatur.  Tussis,  respiratio 
laboriosa  et  doloris  genetrix  tunc  sequuntur, 
et  ventriculus  nausea  et  vomitu  afficitur  :  hoc 
interdum  gravi  et  materiam  nigram  et  bilio¬ 
sam  ejiciente;  aeger  in  latus  affectum  plerum¬ 
que  facilius  cubat;  et  ad  has  notas,  aliquid  ae¬ 
gritudinis  accedit. 


Progrediente  morbo,  pulsus  fit  durus,  ce¬ 
ler  et  validus,  os  siccum,  lingua  alba  et  crus- 

ta  flavida  obducta  ;  simul  maxima  sitis  comi¬ 
tatur  :  alvus  varia  est ;  alias  pertinaciter  ad- 
stricta,  alias  resoluta  :  urina  parca  et  ruber¬ 
rima  est;  interdum  cutis  et  oculi  aurescunt 
Sanguis  detractus  tunicam  solitam  coriaceam 
plerumque  exhibet;  sed  aliquando  accidit,  ut 
iidem  aspectus,  qui  in  ictero  saepe  occurrunt, 
adsint. 

Inflammatio  jecoris  longa,  jam  iniens,  raro 
bene  definitur.  Quaedam  notae  dyspepsiae, 
ut  cibi  fastidium,  nausea  et  vomitus,  primo 
apparent  :  aliquando,  contra,  appetitus  cibi 
auctus  est.  Vultus  initio  valde  mutatur,  fere 
pallidus  aut  lividus  ;  facies  tumescit ;  oculus 
solitus  splendor  perit ;  flavis,  hebetibus  nec 
facile  motis ;  lassitudo,  somnolentia  et  pros 
tratio  virium  sunt  apud  signa,  quae  se  primo 
exhibent.  Alvus  fusa  et  biliosa ;  cutis  fere 
semper  flavescit,  et  hanc  speciem  egregie 
notat  :  plerumque  alvi  fluxus  cum  tumore  ab¬ 
dominis  comitatur. 


«t  -  * 

Pulsus,  in  plerisque  casibus,  parum  affici¬ 
tur  ;  pariter  firmus  et  regularis  ac  in  salute 
existens :  sed  aliquando,  morbo  progrediente, 
celerior  fit,  inaequalis,  et  aliquando  versus 
finem  intermittere  etiam  observatur.  Dolor 
initio  tam  levis  est,  ut  vix  attentionem  aegri 
ipsius  attrahat  \  saepissime  ad  dextrum  hypo¬ 
chondrium  refertur,  et  est  obtusus.  Aeger 
in  latus  affectum  frequentissime  facilius  ja¬ 
cet  ;  sed  alias  contrarium  accidit,  et  aliquan¬ 
do  non  nisi  supinus  ex  facile  cubat. 

Spiritus  in  nonnullis  casibus  adeo  difficilis 
est,  ut  asthma  subesse  videatur.  Duratio  sig¬ 
norum  maxime  variat :  interdum  diutissime 
trahunt,  et  nullis  malis  effectibus,  qui  percipi 
possunt,  per  menses  vel  annos  producuntur. 
Dejectiones,  cum  superficies  inferior  jecoris 
inflammatur,  eundem  aspectum  quem  in  ic¬ 
tero  exhibent,  scilicet  privatae  idonea  copia 
bilis  subalbidum  colorem  induunt. 

Quidam  auctores  conati  sunt,  signis  dis¬ 
tinguere  quaenam  pars  jecoris  afficitur.  Do¬ 
lor  ad  humerum  tendens,  tussis  et  respiratio 
difficiliores,  cum  pars  convexa  laborat ;  dum 
affectiones  ventriculi,  nausea,  vomitus  et  sin¬ 
gultus,  atque  flavedo  cutis,  inflammationem 
partis  concavae  denunciant. 

Inflammatio  jecoris  acuta  cito  ad  suppura¬ 
tionem  tendit.  Abscessus  magni  ejus  interna 
penetralia  corrumpunt.  Secretio  bilis  vitia¬ 
tur  ;  pus  absorbetur.  Sudores  nocturni  et 

• 

alia  signa  febris  hecticae  supervenerunt  ; 
et  mors  cito  cruciatibus  aegri  finem  impo¬ 
nit. 


RATIO  SIGNORUM. 


In  animo  est,  quaedam  ex  indiciis  gravio¬ 
ribus  morbi  propositi  explicare.  Id  vero  sig- 

num,  cujus  ratio  maxime  difficultate  premi¬ 
tur,  est  dolor  ad  claviculam  et  summum  hu¬ 
merum  ascendens ;  qui  nervis  humeri,  septi 
transversi,  et  jecoris  invicem  nexis  tribuitur, 
et  accedit  cum  pars  convexa  hujus  afficitur. 
Inflammatio  enim  ad  septum  transversum 
serpit,  et  ejus  nervum  irritat ;  cujus  cursum 
dolor  sequens  ad  humerum  ascendit. 

Difficultas  cubandi  in  latus  sanum . — Proba¬ 
bile  est  hanc  pendere  a  distentione  praeter 
naturam  ligamentorum,  quae  jecur  sustinent, 
et  quae  inflammantur. 

Nausea  et  vomi  tus,— Haec  mala  a  consen¬ 
su  intercedente  inter  jecur  et  ventriculum 
oriri  possunt;  vel  cum  concava  pars  jecoris 
afficitur,  inflammatio  directe  ad  ventriculum 
tendere  potest. 

Tussis  et  spirandi  difficultas,— Haec  fere 
eodem  quoque  modo  explanari  possunt.  Spi¬ 
randi  difficultas  urget,  ex  aucta  mole  jecoris, 

descensum  septi  transversi  impediente  ;  et 
plerumque  observatur,  morbo  inv  eterato,  cum 
jecur  ad  molem  praeter  naturam  pervenerit. 

Inflammatio  tendens  ad  bilis  tistulas,  ob¬ 
structionem  et  igitur  absorptionem  fellis  effi¬ 
cit.  Hinc  patet  ratio  peculiaris  flavedinis, 

0 

quae  cutem  et  oculos  in  hoc  morbo  obte¬ 
git. 


DIAGNOSIS. 

Indicia  speciei  acutae  plerumque  tam  be¬ 
ne  definiuntur,  ut  error  vix  oriri  possit.  Al¬ 
teram  vero  longam  aliunde  dignoscere  sem- 
per  paulo  difficilis  est ;  quod  tamen  initio, 
summam  attentionem  medici,  et  investigatio- 
nem  accuratissimam  in  historiam  et  habitus 
aegri  postulat. 

Ad  diagnosin  propriam  formandum  inter 
hanc  et  Gastritidem,  oportet  considerare  si¬ 
tum  doloris,  qui  in  illa,  ad  humerum  dextrum 
pertinet,  flavedinem  cutis  et  vim  pulsus ;  in 
hac,  prostrationem  virium,  pulsum  debilem, 
anxietatem  et  dolorem  hypogastrii  cibo  sump¬ 
to,  et  vomitum  ejusdem  celerrimum. 

Ab  Enteritide,  signis  supra  enumeratis, 
febre  typhode,  atque  dolore  circum  umbili¬ 
cum  torquente,  eum  facile  dignoscimus. 

Rheumatismus  raro,  sed  interdum  muscu¬ 
los  abdominis  afficit  $  at  notis  hepatitidis  su¬ 
pra  memoratis,  dolore  rheumatico  hinc  illuc 
errante,  et  cum  dolore  artuum  alternante, 
signis  catarrhi  nullis,  et  historia  casus,  non 
fieri  potest  ut  hi  morbi  confundantur. 

E  spasmo  fistularum  bilis  vel  calculis  bilio¬ 
sis  his  inhaerentibus,  continuo  dolore  hepati¬ 
tidis  proprio,  febre  ejus  ardentiore,  et  aegro 
in  latus  affectum  facilius  cubante,  haec  in- 

flammatio  discernitur  ;  dum  levamen  maxi¬ 
mum,  aegro  manibus  et  genubus  prono  ni¬ 
tente,  obtinetur,  si  spasmus  aut  calculus  tor¬ 
quet. 

Difficile  plerumque  erit,  aliquando  impossi¬ 
bile,  distinguere  Hepaiitidem  chronicam  jam 
ineuntem,  a  Dyspepsia  ;  sed  in  stadiis  provec¬ 
tis,  situs  doloris,  status  pulsus,  color  cutis  et 
oculorum  multum  nos  adjuvabunt.  Semper 
utile  erit,  quaerere  an  aeger  in  regione  calida 
prius  habitaverit,  vel  antea  simili  modo  af¬ 
fectus  fuerit. 

Morbus  quicum  Hepatitis  acuta  potest  fa¬ 
cillime  confundi,  est  Pneumonia  ;  quia  saepe 
conjunguntur,  et  altera  in  alteram  quando 
abit.  In  pneumonia,  dolor  acutior  est,  et  pre¬ 
mendo  non  augetur ;  tussis  sputo  stipatur  ; 
spiritus  multo  difficilior  est;  et  dolor  remis- 
simus,  dum  aeger  in  latus  affectum  jacet.  In 
hepatitide,  cutis  et  oculi  flavent,  dolor  pres¬ 
sura  intenditur,  et  minus  gravis,  aegro  in  la- 

tus  affectum  decumbente  ;  nausea  et  vomitus 
plerumque  vexant,  et  tussis  sputo  vacat. 


FINES  MORBI. 

i 

% 

Faustissimus  et  feliciter  longe  frequentis- 
simus  exitus  hepatitidis  acutae  est  resolutio 
malorum  omnium,  idoneis  remediis  admotis, 
sensim  equidem  accedens  ;  vel  in  resolu¬ 
tionem  sua  sponte  desinit,  sanguine  ex  naso 
vel  vasis  haemorrhoidalibus  fluente  ;  alvi  pro¬ 
fluvio  ;  vel  fluxu  urinae  multae  et  crassae, 
ex  qua  decidit  rufi  aliquid  $  vomitu  ;  raro 
fluxu  spontaneo  pituitae  ex  pulmonibus ;  et 
denique  summa  cute  robore  aliquo  erysipeia- 
toso  efflorescente. 

Sed  si  morbus  suum  cursum  sponte  exe- 
quitur,  et  ad  idonea  remedia  non  satis  cito 
confugitur,  haud  infrequenter  accidit,  ut  re- 

missio  tantum  malorum  eveniat,  circa  soli¬ 
tum  tempus  morbi  declinationis,  et  tunc  ae¬ 
ger  horroribus  frequentibus  afficitur.  Cito 
sensus  gravitatis  et  oppressionis  in  regione 
jecoris  sentitur  ;  auctus,  si  in  latus  sinistrum 
aeger  decumbere  conatur.  Cui  omnia  illa  sig¬ 
na  propria  formationis  puris  accedunt,  certe 
est  morbum  suppuratione  terminare  ;  etsi  pus 
non  extrorsum  exit,  metuere  tantum  possu¬ 
mus,  sed  non  prohibere  effusionem  ejus  in  ca¬ 
vum  abdominis. 

In  quibusdam  casibus,  adhaesiones  inter 
jecur  et  quoddam  vicinum  viscus,  ut  ventricu¬ 
lum,  septum  transversum,  vel  colon,  forman- 
tur ;  in  quae  diversa  viscera,  materies  effun¬ 
ditur,  et  terminatio  fausta  interdum  inde  se¬ 
quitur.  Induratio  minime  rarissima  termina¬ 
tio  est  hepatiditis  acutae;  et  cum  notae  resolu¬ 
tionis  ante  suppurationis  non  appareat,  et  si¬ 
mul  morbus  diutius  manet,  tandem  in  typum 
chronicum  desinere  videtur. 

Si  morbus  in  gangraenam  unquam  desinit, 
haec  rarissima,  sed  certe  lethalis  terminatio 
est#.  Casus  memoratur,  ubi  dolor  et  inflam¬ 
matio  subito  quieverint,  pulsus  debilis,  et  ex¬ 
trema  frigida  facta  sunt,  et  mors  cito  acces¬ 
sit  in  quo  multae  rationes  erant,  cur  gan¬ 
graena  terminatio  esse  putaretur. 


CAUSAE. 

Induci  potest,  omnibus  illis  causis  quae 
alias  inflammationes  inferre  plerumque  dicun¬ 
tur,  ut  irritatione  mechanica,  vulneribus,  vel 
ictibus  regioni  jecoris  illatis.  Ex  majore  fre¬ 
quentia  morbi  in  regionibus  calidis,  et  prae¬ 
sertim  aestate,  calor  vim  magnam  videtur 
habere  hepatitidem  gignendi ;  sed  vis  frigoris 
corpori  calefacto  admoti,  adhuc  major  exis- 


*  Vide  Saunders  on  the  Diseases  of  the  Liver, 

tit.  Transitus  subiti  a  calore  ad  frigus,  hunc 
morbum,  vel  pneumoniam,  vel  etiam  utrum¬ 
que,  inferre  possunt ;  et  hinc,  ut  celeberrimus 
Cullenus  notat  #,  frequentissime  hi  morbi 
conjunguntur. 

Quidam  motus  animi,  praecipue  gaudium 
et  ira,  exercitatio  vehemens,  vel  graviora 
molimina,  inter  causas  excitantes  recenseri 
possunt.  Usus  immodicus  et  continuus  spi¬ 
rituum  ardentium,  apud  nostrates  longe  fre- 
quentissima  causa  est  hepatitidis  chronicae. 
Multae  aliae  causae  auctoribus  enumerantur  \ 
sed  hae,  de  quibus  nunc  dicimus,  et  etiam  ci¬ 
bus  nimis  conditus,  et  calculi  fistulis  bilis  in¬ 
fixi,  apud  frequentissimas  observantur.  Spe¬ 
cies  chronica  saepe  nascitur,  vel  statim  se¬ 
quitur  accessiones  febrium  intermittentium 
et  remittentium,  et  praecipue  in  regionibus 
calidis. 


*  Vide  First  Lines. 

Repetitus  in  hac,  ut  in  multis  aliis  inflam¬ 
mationibus,  vim  magnam  habeat  aegrum 
multo  procliviorem  ad  hepatitidem  redden¬ 
di  ;  et  cum  aliquis  hoc  morbo  semel  correp¬ 
tus  fuerit,  propensionem  per  reliquam  vitae 
ad  eum  adeptus  est.  Species  chronica  inter¬ 
dum  ad  acutam  corpus  pronum  facit  ;  et 
omnes  aliae  causae  inflammationis  remotae, 
praecipue  regio  calida,  et  diathesis  ph logis¬ 
tica,  inter  eas  quae  corpus  faciunt  opportu¬ 
num  hepatitidi  enumerantur. 


PROGNOSIS. 

Fausta  prognosis  certe  indicatur,  cum  sig¬ 
na  per  cursum  integrum  morbi  mitiora  sunt, 
et  remediis  idoneis  cedunt.  Hepatitis  chro¬ 
nica  saepe  tantum  levamen  breve  sinit,  et 
causis  excitantibus  vel  leviter  admotis  ite¬ 
rum  redit.  Cum  alvus  soluta  et  biliosa  est. 

urina  copiosa  aut  sudores  generales  circa 
quintum  diem  apparent ;  cum  urina  decidit 
ruti  et  crassi  multum,  vultus  hilaris  apparet, 
et  speciem  peculiarem,  quae  morbum  dignos¬ 
cit,  amittit;  cum  vires  et  appetitus,  his  signis 
decedentibus,  redeunt ;  fausta  prognosis  for- 
mi  debet. 

E  contrario,  si  febris  increscit,  et  inter¬ 
dum  delirio  comitatur,  alvus  tardissima,  et 
dolor  ad  punctum  fixus;  si  sudores  inaequa¬ 
les  adsunt,  dum  aliae  corporis  partes  natura¬ 
les  vel  frigidae  manent  ;  vomitus  molestus 
cum  ejectione  materiei  biliosae,  et  cum  vul¬ 
tus  aspectum  lividum  retinet,  prognosis  scm- 
per  anceps  est :  si  autem  delirium  ferox,  ex¬ 
trema  frigida,  et  singultus  aegrum  vexant, 

sperando  vix  superest  locus. 

% 

Suppuratio  plerumque  infausta  est,  nisi  ab¬ 
scessus  intus  rumpitur ;  et  si  gangraena  oc¬ 
currit,  morbus  certissime  lethalis  erit.  Opor¬ 
tet  eventum  praesagire,  pro  vehementia  sig- 

c 

norum,  aetate  et  constitutione  aegri.  Multum 
etiam  pendebit  habitu  priore  vitae ;  vel  si  ac¬ 
cessiones  frequentes  fuerunt,  si  aeger  unquam 
in  regionibus  calidis  vixerit,  vel  usui  liquo¬ 
rum  ardentium  deditus  fuerit. 


SECTIO  CADAVERIS. 

Cum  membrana  jecur  obducens  tantum 
Inflammata  est,  cum  partibus  vicinis  plerum¬ 
que  adhaesione  committitur  ;  et  si  in  statu  re- 
cente,  plurima  vasa  minuta  sanguinem  flori¬ 
dum  vehentia,  videntur  ;  generaliter  substan¬ 
tia  jecinoris  praeter  naturam  densior  evadit* 
Lamina  lymphae  coagulatae  magis  minusve 
spissa  superficiem  ejus  obducit,  unde  adhae¬ 
siones  cum  visceribus  vicinis  formantur. 

Si  inflammatio  ad  substantiam  jecoris  per- 

tinet,  saepissime  invenitur  ampliatum,  coloris 
purpurei,  et  durius  tactu  quam  fert  natura. 
Quum  si  diu  perstiterit,  abscessus  ingentes  in 
ejus  substantia  saepe  formantur  ;  aliquando 
fere  omnino  in  saccum  pure  refertum,  con¬ 
vertitur  :  in  statu  gangraenoso  rarissime  re- 
peritur. 

Tubercula  variae  magnitudinis  haud  raro 
inveniuntur,  quae  frequenter  accessionibus 
speciei  chronicae  supervenerunt.  Aliquando 
quoque  accidit,  ut  durities  generales,  sine  ulla 
structura  peculiari  in  jecore,  post  speciem 
chronicam  hujus  morbi  relinquantur 


*  Vide  Baillic’s  Morbid  Anatomy. 

RATIO  MEDENDI. 

In  casu  hepatitidis  acutae  bene  notato,  in 
quo  signa  inflammationis  ingravescunt  et  do¬ 
lor  vehemens  adest,  sine  mora,  sanguis,  vena 
incisa,  mittendus  est,  et  plus  minusve  pro  ra¬ 
tione  aetatis,  constitutionis  et  habitus  aegri ; 
aspectus  sanguinis  missi,  et  affectuum  qui  in¬ 
ducuntur.  Necesse  erit  ut  sanguis  detraha¬ 
tur  in  idonea  copia,  et  ab  orificio  magno  :  ex 
attentione  huic  adhibita,  effectus  mirabiles 
orietur,  ut  detractiones  parcae  potius  morant, 
quam  accelerant  sanationem. 

Observatum  est  illos,  in  regionibus  calidis 
degentes,  plerumque  non  tam  bene  detractio¬ 
nem  sanguinis  tolerare,  ac  illos  in  frigidioribus. 
Si  prima  missio  sanguinis  tantum  minuit  ve¬ 
hementiam  signorum,  et  tamen  morbus  ad¬ 
huc  maneret,  et  sanguis  superficiem  coria¬ 
ceam  albam  ostendit,  aliquando  opus  erit  ite- 

riim  venas  vacuefacere  ;  nam  in  casibus  acu¬ 
tis,  tantum  ex  prompta  et  assidua  exhibitione 
hujus  remedii,  finem  faustum  licet  nobis  cx- 
pectare. 

t 

Si  post  missionem  sanguinis,  signa  acuta 
non  penitus  cessant,  et  aeger  valde  debilita¬ 
tur,  aliquid  commodi  orietur  ex  venis  parti 
affectae  proximis  depletis;  aut  scarificando, 
aut  hirudinibus  impositis.  Quamvis  copia 
sanguinis  in  his  casibus  parca  sit,  tamen  quod 
e  parte  ipsa  inflammata  mittitur,  post  corpus 
depletum,  effectus  boni  aliquando  egregii 
sunt ;  sed  minime  debet  missionem  genera¬ 
lem  praevenire. 

Ad  novam  irritationem  excitandam,  em¬ 
plastrum  cantharidis  regioni  hepatis  semper 
multo  beneficio  admovetur.  Successio  horum 
melior  erit,  quam  ulcus  perpetuum,  ut  quidam 
.  auctores  monent.  Ut  in  aliis  inflammationi¬ 
bus,  irritatio  ex  stercore  acri  retento  semper 
evitanda  est,  usu  purgantium  levium,  quae 

vim  magnam  etiam  massae  humorum  circum» 
euntium  minuendae  habent.  Mitia  acribus 
semper  praestabunt.  Quaedam  e  salibus  me¬ 
diis  huc  idoneis,  large  dilutis,  adhibeantur, 
vel  submurias  hydrargyri  aut  solus,  aut  cum 
jalapa  conjunctus.  Infusum  tamarindi  cum 
senna  optime  dejectionem  facessit,  in  his  af¬ 
fectionibus.  Illa  quae  mitia  et  refrigerantia 
sunt  adhibenda ;  sed  debemus  drasticas  et 
calefacientias  evitare. 

Ad  sitim,  ardores,  et  alia  signa  febris  levan¬ 
dam,  diluentia  mucilaginosa,  acidula  cum  a- 
liquo  ex  acidis  plantarum,  et  refrigerantia,  ut 
nitras  potassae,  rite  ministrantur.  Ad  idem 
consilium,  et  etiam  ad  nauseam  removendam, 
haustus  salinus  frequenter  potandus  est. 

Sanguinem  mittere  in  speciem  chronicam 
raro  necessarium  erit.  Haec  forma  frequen¬ 
tissime  in  illis  qui  e  regionibus  calidis  do¬ 
mum  redierunt,  observatur  ;  vires  quorum 
jam  exhaustae,  evacuationes  sanguinis  gene- 

rales  non  bene  sustinent.  Applicatio  tamen 
hirudinum  vel  scarificationum  ad  jecoris  re¬ 
gionem,  vel  emplastrum  largum  cantharidis 
parti  admotum,  multo  beneficio  comitantur. 

Remedium  in  omnibus  affectionibus  hujus 
visceris,  cui  maxime  fidendum  est,  et  illud 
quod  tempestive  admotum,  raro  spem  cura¬ 
tionis  eludat,  est  hydrargyrus.  Si  ullum  re¬ 
medium  jure  specificum  nominari  potest,  hoc 
certe  nomen  meretur.  Nullum  est  quod  in 
corpus  effectus  validiores  edit,  nullum  in  sci¬ 
entia  medicina  majoris  utilitatis  cxistit.  In 
picrisque  casibus  hepatitidis  maxime  cum 
fructu  applicatur ;  sed  melius  speciei  acutae 
accommodari  videtur. 

Post  signa  hepatitidis  acutae  levata  vel  sub¬ 
mota  sunt,  remediis  idoneis  admotis,  usus  hu¬ 
jus  metalli  primo  inclitui  debet.  Quidam 
auctores  usum  ejus  ab  initio  morbi  monent. 

In  omnibus  varietatibus  hepatitidis  chroni- 

cae,  hydrargyrus  famam  justam  peperit.  In  il¬ 
la  forma  in  hac  regione  frequentissime  oc¬ 
currente,  et  originem  peregrinam  ducente,  vel 
ex  usu  liquorum  ardentium  oriente,  signa  fe¬ 
re  semper  decrescere  observantur,  quampri¬ 
mum  corpus  hydrargyro  imbui  coeperit. 

Forma  sub  qua  frequentissime  adhibetur 
est  ea  unguenti,  quae  quamvis  injucundissi¬ 
ma,  ratio  est  longe  tutissima  corpus  afficien¬ 
di.  Frictio  proxime  ad  regionem  jecoris  de¬ 
bet  admoveri,  vel  ad  partem  crurum  inter¬ 
nam,  et  usus  ejus  satis  diu  persistendus  est. 
Quo  corpus  citius  afficiatur,  pilulae  e  calo- 
melane  compositae,  vel  coeruleae  cum  frictio¬ 
ne,  satis  bene  conjungantur.  Satis  erit  ser¬ 
vare  os  affectum  ;  et  haud  necessarium  sta¬ 
tum  salivationis  continuare. 

Si  morbus  in  constitutione  scrofulosa  ori¬ 
tur,  non  expediet  hydrargyro  uti ;  diversa 
remedia  pro  eo  substituta  erant ;  sed  nullum 
melius  quam  acidum  nitricum,  large  dilutum, 
conservare  videtur. 


DE  HEPATITIDE. 


25 


Usus  diuturnus  quarundam  aquaruTn  sa¬ 
linarum,  ut  aqua  Cheltcnhamiensis  vel  Sed- 
litz,  valde  utilis  existimatus  est.  Ad  indura- 
tiones  jecoris  tollendas,  vel  sales  quidam  al¬ 
vo  purgandae  accommodati,  maxime  diluti  et 
modo  idoneo  contessi,  eosdem  bonos  effectus 
habeant.  Victus  quoque  regulandus  est. 
Cibi  illi  tenues,  facile  concoctu  et  nutrientes 
sunt  utendi  ;  sed  omnia  condimenta  et  liquo¬ 
res  fermentati  evitandi  sunt.  Concoctio,  usu 
amarorum  vel  medicaminum  tonicorum  pro¬ 
movenda  est ;  sed  cinchona,  et  etiam  modica 
copia  vini  in  nonnullis  casibus  versus  finem, 
cum  aeger  multum  debilitatur,  necessaria  e- 
runt. 

Si  res  sinant,  mutatio  coeli  a  calido  ad 
temperatum  semper  optimos  effectus  indu¬ 
cet  :  sed  si  hoc  non  fieri  potest,  cura,  ne  cor¬ 
pus  vicissitudinibus  subitis  a  calore  ad  fri¬ 
gus  objiciatur,  adhibenda  est,  et  omnes  cau¬ 
sae  excitantes  fugiendae  sunt. 

Nonnulli  effectus  boni,  qui  ex  mutatione 
* 

coeli  accedunt,  fortasse  ab  exercitatione  na¬ 
vigandi  oriri  possunt ;  et  si  aeger  patriae  fi¬ 
nes  non  potest  relinquere,  hanc  exercitatio¬ 
nem  experiri  debet.  Omnes  causae  sedulo 
confugiendae  sunt;  sed  prae  omnibus,  usus  li¬ 
quorum  ardentium  omnino  omittendus  est, 
nam  dum  hic  stimulus  venenatus  permitta¬ 
tur,  nullam  curationem  licet  nobis  expectare. 

